Running Wild inggih punika filem sandhiwara saking Amérikah Sarékat ingkang kadamel taun 2017. Filem punika dipunsutradarani Alex Ranarivelo, dhedhasar skénario anggitanipun Christina Moore lan Brian Rudnick. Ingkang maragani ing filem punika antawisipun Sharon Stone, Tommy Flanagan, Jason Lewis, Dorian Brown, lan Tom Williamson. Pamundhutan gambar utami kawiwitan ing surya 17 Agustus 2015 ing Napa, California. Running Wild dipunbabar kanggé sagung para pamirsa Amérikah Sarékat ing surya 10 Fèbruari 2017.

Ingkang maragani 
 Sharon Stone-Meredith Lee
 Tommy Flanagan
 Jason Lewis-Brannon Bratt
 Dorian Brown-Stella Davis
 Tom Williamson
 Christina Moore

Latar wingking 
Ing surya 29 Juli 2015 wonten pawartos bilih Alex Ranarivelo badhé nyutradarani filem sandhiwara ingkang nyariyosaken babagan jaran, kanthi seirah Running Wild dhedhasar skénario anggitanipun Brian Rudnick. Forrest Lucas lan Ali Afshar sumadya ngayahi minangka juru damel punika lumantar ESX Entertainment. Ing surya 18 AGustus 2015, Sharon Stone kawartosaken sampun nèken kontrak badhé maragani filem punika minangka Meredith, sawatawis skénario sampun dipun-cakaken déning Christina Moore lan Rudnick, sarta Moore ugi sagah mbiyantu dados juru damel filem. Surya 19 Agustus 2015, Dorian Brown lan Tommy Flanagan nyawiji ing proyèk filem punika, Brown ngayahi minangka paraga baku, randha Stella Davis, ingkang bengkerengan wonten salebetipun pamiyara kéwan nglawan jaran bringas, kanthi nyuwun pambiyantu saking para narapidana, sawatawis Flanagan ingkang maragani minangka pangarsa narapidana. Ing surya 20 Agustus 2015, Jason Lewis nyawiji wonten filem punika kanthi ngayahi minangka paraga baku priya. Pamundhutan gambar utama katindakaken wiwit surya 17 Agustus 2015 ing Napa, California.

Rujukan

Pranala njawi 
 

Film Amérikah Sarékat
Filem drama
Artikel Wiki Mrebawani II kalamangsa 1